Det er kommunernes opgave at visitere til plejebolig. Derfor skal du som det første kontakte visitationen i din kommune. De vil afklare dit behov for pleje og omsorg og derved afgøre, om du kan godkendes til en bolig på et plejehjem. Når du er godkendt, kan du frit vælge, hvor i landet du ønsker at bo, også uden for den kommune du bor i nu. Du kan også selv vælge, om du vil bo på et kommunalt tilbud eller om du vil bo på et friplejehjem. Prisen for at bo på et af Altidens Fribo er den samme som et tilsvarende kommunalt plejehjem. Vi har lavet en guide til, hvordan du gør: Sådan får du en bolig.